**ב"ה**

**משימות פלפ"ל תלדות**

***רוצים גם אתם להצליח לגרום לתלמידים לקרוא את הפסוקים?***

***? רוצים להוביל את התלמידים להצליח למצוא את מה שכן מבינים בתוך הקריאה בפסוקים***

***מוזמנים לטעום מכלי חדש שפיתחנו עבורכם המורים, כלי מעולה לפתיחת כל שיעור תורה בכיתה.***

*בואו העזרו במגוון משימות* ***פלפ"ל***

**פ**סוק **ל**י **פ**סוקך **ל**תלמיד**. פ**סוקים **ל**קריאה **פ**סוקים **ל**מידה**.**

**הקובץ המצורף מיועד למורה לבחירת משימה או משימות עבור התלמידים**

 **לקראת הקריאה בחומש. וכמובן הספנו גם תשובות.**

**בתפילה ללימוד תורה מאדיר.**

**יאיר ליברמן, ישראל יוקל, צביה מורגנשטרן.**

**בהצלחה!**

**יחידה 27 פרק כה פסוקים יט- כח לידתם של עשו ויעקב**

1. אמרו בקול את שמות האנשים המופיעים בפסוקים שלפנינו. (אברהם, יצחק, רבקה, עשו, יעקב)
2. מי הוא הבן הראשון שנולד ליצחק ורבקה? (עשו, פתח לדיון בהמשך על ההבדל בין ''ראשון'' ל''בכור'', מאחר ויעקב יקנה את זכויות הבכורה)
3. בן כמה היה יצחק כשהתחתן ובן כמה היה שנולדו לו הבנים? (לדיון: כמה שנים עברו? מה הם עשו בשנים אלו?)
4. מצאו כמה שיותר הבדלים בין יעקב לעשו בפסוקים שלפנינו! [אדמוני ושעיר-חלק, איש ציד-איש תם, יצחק אוהב-רבקה אוהבת]

חידה- עם מי מדבר ה'? [רבקה מקבלת נבואה פס' כ"ג "ויאמר ה' לה"]

**יחידה 28 פרק כה פסוקים כט- לד מכירת הבכורה**

1. מיצאו מילים הקשורות למאכלים ואכילה. [נָזִיד ,הַלְעִיטֵנִי ,הָאָדֹם הָאָדֹם הַזֶּה,לֶחֶם וּנְזִיד עֲדָשִׁים וַיֹּאכַל וַיֵּשְׁתְּ]
2. מה נמכר ומה נקנה בפסוקים? הבכורה
3. בכל פעם בה מופיעה פעולה (מילת פועל) , מחאו כף! באיזה פסוק מצאתם הכי הרבה פעלים? [בפסוק לד]

חידה: מישהו אמר בליבו "בוז"- מי זה היה? [עשו "ויבז"]

**יחידה 29 פרק כו פסוקים א-ו הרעב וברכת ה' ליצחק**

1. מיצאו כמה פעמים מופיעה המילה ארץ או ארצות. [6 פעמים]
2. קושי וברכה:  כשנקרא מילה המצביעה על קושי אימרו "קשה". כשנקרא ברכות אימרו: "אמן". (קושי- רעב בארץ.  ברכות :"וְאֶהְיֶה עִמְּךָ וַאֲבָרְכֶךָּ  כִּי-לְךָ וּלְזַרְעֲךָ אֶתֵּן אֶת-כָּל-הָאֲרָצֹת הָאֵ-ל וַהֲקִמֹתִי אֶת-הַשְּׁבֻעָה אֲשֶׁר נִשְׁבַּעְתִּי לְאַבְרָהָם אָבִיךָ**:** וְהִרְבֵּיתִי אֶת-זַרְעֲךָ כְּכוֹכְבֵי הַשָּׁמַיִם וְנָתַתִּי לְזַרְעֲךָ אֵת כָּל-הָאֲרָצֹת הָאֵל וְהִתְבָּרְכוּ בְזַרְעֲךָ כֹּל גּוֹיֵי הָאָרֶץ" וַיִּזְרַע יִצְחָק בָּאָרֶץ הַהִוא וַיִּמְצָא בַּשָּׁנָה הַהִוא מֵאָה שְׁעָרִים וַיְבָרְכֵהוּ ה': וַיִּגְדַּל הָאִישׁ וַיֵּלֶךְ הָלוֹךְ וְגָדֵל עַד כִּי-גָדַל מְאֹד: וַיְהִי-לוֹ מִקְנֵה-צֹאן וּמִקְנֵה בָקָר וַעֲבֻדָּה רַבָּה....מדגיש את ההבדל בין הבטחת ה' ליצחק שיברך אותו ויעזור לו ובין המציאות בה יצחק סובל מרעב ונדודים אך מאמין בה']
3. מה ה' מצווה את יצחק ש**לא** לעשות? [לרדת למצרים, לעזוב את הארץ]

חידה- היכן בחר יצחק לגור?  [בגרר   מקום מגורי אביו אברהם]

**יחידה 30 פרק כו פסוקים ז-יב יצחק בגרר**

1. בכל פעם בה מופיע כינוי לבן משפחה [אב, בת, אח, אשה וכו'...] אמרו אותו בקול. (מדגיש את כינוי הקרבה שיצחק מכנה בו את רבקה- ''אחותי'')
2. מי השקיף מבעד לחלון?  [אבימלךמלך גרר]
3. בכל פעם בה יצחק מדבר, חזרו על המלים בקול נעים, בכל פעם בה אבימלך מדבר, חזרו על המילים בקול ''ערמומי'' או בקול ''תקיף''. (מדגיש את הערמומיות והרשעות של אבימלך)
4. כמה מידות/שיעור תבואה גדלו  ליצחק בשנה ההיא? (וימצא.. מאה שערים.. ויברכהו ה'- פסוק יב- מדגיש את גודל ברכת ה' בשנת הרעב)

**יחידה 31 פרק כו פסוקים יג-כב הבארות**

1. מיצאו כמה פעמים מופיעה המילה באר/ בארות? [6]
2. בכל פעם בה מופיעה מילה הקשורה למים השמיעו קולות של שתיה (באר, נחל, מים- מדגיש את העיסוק במציאת מים והמריבה שהחיפוש גורם)
3. מיצאו מילים הקשורות למריבה. [וַיְקַנְאוּ, סִתְּמוּם פְּלִשְׁתִּים וַיְמַלְאוּם עָפָר,לֵךְ מֵעִמָּנוּ,וַיָּרִיבוּ רֹעֵי גְרָר עִם-רֹעֵי יִצְחָק, עֵשֶׂק כִּי הִתְעַשְּׂקוּ עִמּוֹ,וַיָּרִיבוּ גַּם-עָלֶיהָ וַיִּקְרָא שְׁמָהּ שִׂטְנָה]
4. מדוע הפלישתים מקנאים ביצחק? (כי יש לו הרבה רכוש וכי הוא מוצא מים)

**יחידה 32 פרק כו פסוקים כג- לג דבר ה' אל יצחק והברית עם אבימלך**

1. מהו במקום אליו יצחק הולך לגור?  מדוע קוראים למקום בשם זה? (באר שבע, על שם השבועה- התשובה מופיעה בפסוק הראשון ובפסוק האחרון של היחידה)
2. מיצאו דברים טובים, ברכות  שנעשים ליצחק (פס' כד- ה' מברך את יצחק, פס' כט- אבימלך מברך את יצחק, פס' לב- עבדי יצחק מצאו מים)
3. חידה- מי אמר "בְּרוּךְ ה'"?[אבימלך]
4. מיצאו שתי מילים הכתובות זו אחר זו בשינוי אות אחת בלבד. "אַתָּה עַתָּה" פס' כ"ט

**יחידה 33 פרק כז פסוקים א- יז יצחק רוצה לברך את עשו**

1. בפסוקים שלפנינו מילים הקשורות לאוכל, להבאת אוכל לבית  והכנתו. בכל פעם בה נקרא מילה המתארת אוכל התלמידים יאמרו ''הממ" (ציד, מטעמים, לחם, לצוד וכו')
2. -תשומת לב למילים "גדול" ו"קטן" נחלק את הכיתה לשתי קבוצות. קבוצה אחת תגיד בקול בכל פעם בה נקרא את המילה "גדול" וקבוצה שנייה תגיד בקול כאשר נקרא את המילה "קטן".

ניתן לערוך משימה זו גם עם חלוקת המילים "בְּנוֹ" ו"בְּנָה"

דיון - עשו נקרא ''גדול'' ולא ''בכור''? למי שייכת הבכורה?

1. מיצאו בפסוקים כמה שיותר מילות תואר   (גדול, קטן, שעיר, חלק, בכור)

חידה: אפשו בפסוקים כמה שיותר מילות תואר   (גדול, קטן, שעיר, חלק, בכור)

**יחידה 34 פרק כז פסוקים יח-כט יעקב מקבל את הברכה**

1. בפסוקים שלפנינו מופיעים עניינים הקשורים לחמשת החושים [טעם, מישוש, ראיה, שמיעה, ריח], בכל פעם בה מופיעה מילה הקשורה לחוש, אמרו אותה בקול! (ואכלה- טעם, ואמושך- מישוש, הקול קול יעקב- קול, ריח בני- ריח, ראיה לא מופיע, כי יצחק עיוור]
לדיון: באילו חושים משתמש יצחק כדי לזהות את בנו הבא להתברך?
2. מה יקרה למי שיברך את יעקב? (פסוק כט "ומברכך ברוך")
3. מיצאו מילים ממשפחת המילים "ב.ר.ך." [7 פעמים]

**יחידה 35 פרק כז פסוקים ל-מ עשו מבקש ברכה**

1. מה היא תגובת עשו כשהוא מבין שיעקב התברך במקומו? (לד- ''ויצעק צעקה גדולה ומרה עד מאוד''. לדיון: מדוע התורה מפרטת במילים כה רבות את תגובת עשו? הבין את משמעות מכירת הבכורה)
2. מי חרד חרדה גדולה? מי צעק צעק צעקה גדולה? (יצחק, עשו)
3. מי אמר "גם ברוך יהיה" ועל מי אמר זאת? (יצחק אמר זאת על יעקב כשהבין שקיבל ברכה במקום עשו)

חידה: סיפרו את מספר הפעמים בהן כתוב שיצחק מברך את עשו! (לא כתוב! לדיון- אפשר לספור כמה פעמים כתוב בפרק לז שיצחק מברך את יעקב..)

 **יחידה 36 פרק פסוקים כ"ז מ"א- פרק כ"ח ט' רבקה ויצחק שולחים את יעקב לחרן**

1. מיצאו בפסוקים מילים הקשורות למשפחה וקיראו אותן בקול (אח, בן, אב, אם וכד')
2. מי שלח את יעקב לחרן כדי למצוא אישה ומי שלח את יעקב לחרן כדי לברוח מעשו? (רבקה להצילו מעשו, יצחק- לשאת אישה) [אפשרות ניסוח אחרת- מה הסיבה שרבקה שולחת את יעקב ומה הסיבה שיצחק שולחו?]
3. באילו מילים משתמשת רבקה כדי להסביר כמה שהיא לא אוהבת את בנות כנען? רמז:יש אות קטנה במילה  הראשונה ("קצתי")

חידה: האם רבקה חושבת שהיא נפרדת מיעקב להרבה או מעט זמן? ( מעט-"וְיָשַׁבְתָּ עִמּוֹ יָמִים אֲחָדִים--עַד אֲשֶׁר-תָּשׁוּב חֲמַת אָחִיךָ")